**Ellen Horn** (født **Ellen Stoesen** 1. februar 1951 i Montréal i Canada) er en norsk skuespiller og tidligere kulturminister. Hun er oppvokst på Tjøme. Horn spilte dukketeater i tre år etter at hun fullførte videregående skole. Hun er utdannet fra Statens Teaterhøyskole og har vært tilknyttet Fjernsynsteatret, Nationaltheatret som skuespiller og teatersjef, og ble utnevnt til teatersjef på Riksteatret i februar 2005. Hun var kulturminister i Jens Stoltenbergs første regjering, 2000–2001.

Kunstnerisk virke
-----------------

### Dukketeater

Ellen Stoesen (senere Horn) tok examen artium på dramalinjen ved Tønsberg Gymnas da hun var 18 år gammel. Og etter å ha sett et program på NRK TV fra en workshop holdt av Oslo Nye Dukketeater bestemte hun seg for at hun ville arbeide med dukketeater. Hun kontaktet Arne Mykle, som nettopp var tiltrådt som Oslo Nye Dukketeaters leder. Arne Mykle fortalte senere i sin bok *Dukketeater underveis* at han ikke hadde vært i tvil om å ansette Ellen Stoesen: «Hun kom, jeg så, hun vant. Hun var et opplagt talent».

Som dukkespiller på Oslo Nye Dukketeater debuterte Ellen Stoesen i oppsetningen *Ali Baba og de førti røverne*, dramatisert og regissert av Agnar Mykle. Jane Mykle hadde laget dukkene til forestillingen. Ellen Stoesen var dukkefører for tjenestepiken Morgana.

#### Skuespiller

Etter å spilt dukketeater fra 1969 til 1972 studerte hun på Teaterhøyskolen. Etter endt studie i 1975 var hun skuespiller ved Oslo Nye Teater fra 1975 til -81, i NRK Fjernsynsteatret i 1977 og -78, og fra 1980 på Nationaltheatret. Fra 1983 til -86 var hun knyttet til Nationaltheatrets biscene Torshovteatret.

Karriere
--------

Ellen Horn var teatersjef ved Nationaltheatret fra 1992 til hun ble utnevnt som statsråd i Jens Stoltenbergs første regjering i 2000. Stoltenberg skrev i sin biografi at han vurderte Åse Kleveland som kulturminister i sin første regjeringsdannelse, men valgte Ellen Horn da hun fikk gode attester av blant annet Thorvald Stoltenberg. 

Som teatersjef ryddet hun opp i økonomien og de kunstneriske problemene ved teateret. I 2005 fikk hun jobb som teatersjef ved Riksteateret i Oslo

Privatliv
---------

Ellen Horn er søster av skuespiller og dukkespiller Christine Stoesen (født 1953). Deres foreldre var Knut Ivar Stoesen (1913–86) og Lita Eveline Meinich (1917–99). Faren var sakfører, og moren drev en liten restaurant ute på Tjøme.

Ellen Horn er mor til to døtre. Gjennom sitt ekteskap med scenograf Per Horn er hun mor til teaterregissør Kjersti Horn (født 1977) og gjennom sitt senere ekteskap med jazztrommeslageren Jon Christensen (1943–2020) er hun også mor til sanger og skuespiller Emilie Stoesen Christensen (født 1986).

Noen roller
-----------

* Seg selv i Helt perfekt, TV-Norge
* Ingrid i *Neste sommer* (Sesong 1-7) (TV-serie, 2014-2020)
* Sigrid Undset i *Undset* (Trøndelag Teater 2005)
* Margrete i *Adjø solidaritet* (Film, 1985)
* Frida med hjertet i hånden. (Film, 1993)
* Borghild i *Jul på Månetoppen* (Adventskalender, 2002)

Referanser
----------

1. ↑   Internet Movie Database, IMDb-ID nm0394829, besøkt 19. juli 2016[Hentet fra Wikidata]
2. ↑   Norsk biografisk leksikon, nbl.snl.no[Hentet fra Wikidata]
3. ↑  NRK nyheter 7. oktober 2009
4. 1 2  Per Christian Selmer-Andersen (13. mars 2014). «Teater | Aftenposten K». *www.kmag.no*. Besøkt 7. desember 2017.
5. ↑  Rossiné, Hans (25. februar 2020). «Ellen Horn». *Norsk biografisk leksikon*. Besøkt 1. mai 2020.
6. ↑  Rossiné, Hans (25. februar 2020). «Ellen Horn». *Norsk biografisk leksikon*. Besøkt 1. mai 2020.
7. ↑  «Christine Stoesen». *IMDb*. Besøkt 7. desember 2017.
8. ↑  *Tilbake til føttene* i bladet Vi over 60, den 25. juni 2015, s. 40–43
9. ↑  Trøndelag Teater – hjemmeside

Eksterne lenker
---------------

* (en) Ellen Horn på Internet Movie Database Rediger på Wikidata

* (no) Ellen Horn hos Nationaltheatret Rediger på Wikidata

* (no) Ellen Horn hos Sceneweb Rediger på Wikidata

* (sv) Ellen Horn i Svensk Filmdatabas Rediger på Wikidata

* (da) Ellen Horn på Filmdatabasen Rediger på Wikidata

* (da) Ellen Horn på danskefilm.dk Rediger på Wikidata

* (fr) Ellen Horn på Allociné Rediger på Wikidata

* (en) Ellen Horn på AllMovie Rediger på Wikidata

* (en) Ellen Horn hos The Movie Database Rediger på Wikidata
* (no) Ellen Horn hos Stortinget Rediger på Wikidata

* (no) Ellen Horn hos Virksomme ord Rediger på Wikidata
* (no) «Ellen Horn» i *Store norske leksikon*

  


| * v
* d
* r
Norges kulturministre |
| --- |
| 
* Lars Roar Langslet (1981–86)
* Hallvard Bakke (1986–89)
* Eleonore Bjartveit (1989–90)
* Åse Kleveland (1990–96)
* Turid Birkeland (1996–97)
* Anne Enger Lahnstein (1997–99)
* Åslaug Haga (1999–2000)
* Ellen Horn (2000–01)
* Valgerd Svarstad Haugland (2001–05)
* Trond Giske (2005–09)
* Anniken Huitfeldt (2009–12)
* Hadia Tajik (2012–13)
* Thorhild Widvey (2013–15)
* Linda Hofstad Helleland (2015–18)
* Trine Skei Grande (2018–2020)
* Abid Raja (2020–21)
* Anette Trettebergstuen (2021–23)
* Lubna Jaffery (2023–)

 |

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Gyldendals Teaterleksikon **·** BIBSYS **·** Stortinget **·** VIAF **·** LCCN **·** ISNI **·** MusicBrainz
 |